Syvälle salattu

Syvälle salattu on suomalainen elokuva vuodelta 2011. Sen pääosissa nähdään Krista Kosonen, Peter Franzén ja Kai Lehtinen. Elokuvan ensi-ilta oli 7. lokakuuta 2011.

Psykologinen trilleri on kuvattu Pohjois-Karjalassa.

Juoni 
Työstään uupunut, parisuhteensa menettänyt ympäristöjuristi (Krista Kosonen) palaa kotikyläänsä puolustamaan tekoaltaan rakentamista vastustavia asukkaita. Yhteisen ajan toivossa yksinhuoltajanainen ottaa mukaansa 9-vuotiaan poikansa (Viljami Nojonen), mutta joutuu kohtaamaan lapsuutensa traumat.

Rooleissa

Vastaanotto 
Filmgoerin Tuija Pyhäranta pitää Syvälle salattua visuaalisesti ja äänimaailmallisesti harkittuna ja vangitsevana, mutta sanoo elokuvan reaalimaailman tason jäävän näin luodun fantasian varjoon ja erikoistehosteiden pääsevän pääosaan. Suomen Kuvalehden Kalle Kinnunen sanoo murska-arviossaan elokuvan loppukäänteen vetävän maton alta katsojalta ja saavan sitä edeltävät tapahtumat näyttämään loogisesti ja myös tyylillisesti käsittämättömiltä. Myös Film-O-Holic.com-sivuston Juha Rosenqvist pitää elokuvaa ”muodollisesti pätevänä”, mutta näkemyksettömänä ja käsikirjoitukseltaan monelta osin ongelmallisena ”tusinatrillerinä”.

Lähteet

Aiheesta muualla 

Suomalaiset psykologiset jännityselokuvat
Vuoden 2011 suomalaiset elokuvat
Joona Tenan ohjaamat elokuvat
Pekka Lehtosaaren käsikirjoittamat elokuvat